Funke Egbemode tí í ṣe ọmọ bíbí orílẹ̀-èdè Nàìjíríà jẹ́ akọ̀ròyìn, olùdarí àti aṣàtúnkọ àgbà fún Daily Telegraph Publishing Ltd. Òun sì ni ààrẹ Nigerian Guild of Editors. Ìpínlẹ̀ Ọ̀ṣun ni a bí Funke sí. Ó bẹ̀rẹ̀ ètò-ẹ̀kọ́ rẹ̀ ní Baptist Practising Primary School, ní Iwo ní ìpínlẹ̀ Ọ̀ṣun. Ó sì tún lọ sí Baptist Girls High School ní ìpínlẹ̀ Ọ̀ṣun bákan náà. Ó gboyè Bachelor’s degree ní Obafemi Awolowo University tó wà ní Ilé-Ifẹ̀ àti post-graduate diploma nínú Journalism ní Nigeria Institute of Journalism tó wà ní ìpínlẹ̀ Èkó. Funke bẹ̀rẹ̀ iṣẹ́ tó yàn láàyò gẹ́gẹ́ bíi akọ̀wé ní Prime People magazine. Ó dara pọ̀ mọ́ Punch Newspapers lọ́dún 1993 títí wọ 2000, nígbà tí wọ́n yàn án gẹ́gẹ́ bíi aṣàtúnkọ fún The Post Express on Saturday. Látìgbà náà ló ti jẹ́ aṣàtúnkọ fún ìwé-ìròyìn ThisDay àti Saturday Independent. Ó jẹ́ aṣàtúnkọ fún ìwé-ìròyìn Sunday Sun nígbà kan rí. Funke jẹ́ akọ̀ròyìn, olùdarí àti aṣàtúnkọ àgbà fún Daily Telegraph Publishing Ltd. Ní ọdún 2006, United States Information Service (USIS) yàn án láti ṣiṣẹ́ lórí U.S. mid-term elections lọ́dún náà.